‘હવે તમે જરા ધ્યાનથી સાંભળજો.’ પ્રોફેસરે ચોકસાઈથી કહ્યું, ‘મેં જે શોધ કરી છે એનું રહસ્ય જાણવાની કિંમત તમારે ચૂકવવી પડશે. મારી કિંમત આકરી છે. મારા તરફથી એટલી ખાતરી રાખજો કે મેં આ સંશોધન કર્યું હોવા છતાં એનો લાભ ઉઠાવી હું મારું પોતાનું જીવન એક ક્ષણ માટે પણ વધારે જીવવા માંગતો નથી. આખી જિંદગી મેં જે દુઃખ ભોગવ્યું છે; મેં જે યાતના સહન કરી છે કે હું તો આ ક્ષણે જ મોતને ભેટવા આતુર છું. મારી એવી ઈચ્છા નથી કે તમે પણ મારી જેવા કઠોર અનુભવોમાંથી પસાર થાવ. મારી જેમ લાંબું જીવો એવું પણ હું નથી કહેતો.’